Ek het op Strandfontein akkommodasie ingegaan op die internet en die nommer geskakel. Ek het by LekkeSlaap uitgekom en die res is toe vir my gedoen. Wat ek nie geweet het nie, is baie goed aan my verduidelik.
Baie dankie vir die terugvoer. Ek wil net noem dat ek op 1 Desember 2015 vir jou 'n besprekings bevestiging deurgestuur het. Daarop word gemeld dat u u eie handdoeke asook braai rooster moet saambring.
Die akkommodasie is bekostigbaar en het dit baie geniet. Dis baie netjies en die plek is mooi skoongemaak terwyl ons bedags nie daar was nie. Uitsig is fantasties en veral die ligte op die strand gedurende die donker tye was pragtig.
Die plek was skoon en netjies met 'n baie mooi uitsig vanaf die balkon oor die see. Die bed was net baie hard - ek vermoed die matras is al deur geslaap en die beddegoed het nie lekker geruik nie. Die skuifdeur op die balkon kon nie sluit nie en ons het dit met aankoms gerapporteer, maar tydens die 2 dae se verblyf daar het niemand terugvoering oor dit gegee nie.
Die diens was baie goed. Die fasiliteit vir korttermyn verblyf was heel goed. Daar is so 'n paar goedjies wat opgeknap kan word, maar oor die algemeen was dit baie aangenaam.